Prašivé

Prašivé () je horské sedlo v hlavnom hrebeni Lúčanskej Malej Fatry.

 Poloha 
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a jej časti Lúčanské Veterné hole. Nevýrazné, lesom pokryté sedlo oddeľuje severne situovaný Minčol () a južne ležiacu Dlhú lúku (). Hrebeňom vedie medzinárodná turistická trasa E3 z Krížavy do Strečna, na ktorú sa tu pripája turistický chodník 8656 z Vrútok.Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000

Územie patrí do Žilinského kraja a hrebeňom vedie hranica medzi okresom Žilina a Martin. Západné svahy hrebeňa zasahujú do katastrálneho územia obce Turie, východné patria do katastra mesta Martin. Západne sa zvažujúcu časť sedla odvodňuje Turiansky potok, smerujúci do Rajčanky, voda z východných svahov odteká potokom Javorina do rieky Turiec.

 Prístup 
 po  červenej turistickej značke hlavným hrebeňom (Medzinárodná diaľková turistická trasa E3): 
 zo severu zo Strečna cez sedlo Javorina a Minčol
 z juhu z Veľkej lúky cez Zázrivú
 po  žlto značenom chodníku 8656 z Vrútok 

 Referencie 

 Pozri aj 
 Malá Fatra
 Lúčanská Fatra

 Externé odkazy 
 Poloha na turistickej mape

Kategória:Sedlá v Lúčanskej Fatre
Kategória:Sedlá Malej Fatry
Kategória:Martin (mesto na Slovensku)
Kategória:Turie
Kategória:Geografia okresu Martin
Kategória:Geografia okresu Žilina